Josefine Mutzenbacher – Wie sie wirklich war
<s>Josefine Mutzenbacher – Wie sie wirklich war (), u međunarodnoj distribuciji poznat pod engleskim naslovom Sensational Janine () je zapadnonjemački pornografski film snimljen 1976. godine u režiji Hansa Billiana, poznat kao jedno od prvih značajnijih evropskih ostvarenja pornografskog žanra nakon njegove legalizacije 1970-ih.</s><s>Predstavlja adaptaciju istoimenog romana Felixa Saltena.</s><s>Radnja je smještena u Beč na kraju 19. vijeka, a naslovna protagonistica, čiji lik tumači Patricia Rhomberg je mlada djevojka koju radoznalost tjera da se upusti u kratku seksualnu vezu sa susjedom, a nakon majčine smrti i očuhom.</s><s>Radnja prikazuje kako je jedan od susjeda ucjenom natjera da se za njega prostituira, a poslije čega će postati elitnom prostitutkom.</s><s>Billian je Rhomberg, sa kojom je u vrijeme snimanja imao ljubavnu vezu, za glavnu ulogu odabrao najviše zahvaljujući tome što je mogla uvjerljivo govoriti bečkim dijalektom.</s><s>Film se za tadašnja  porno-žanra odlikovao neuobičajenim realizmom, prirodnošču i skromnim izgledom glumaca (koji su bili uglavnom osobe starije dobe), ali i humorom.</s><s>POstigao je izuzetnu gledanost, a od Rhomberg učinio jednu od prvih evropskih porno-zvijezda.</s><s>Snimljeno je još nekoliko nastavaka, ali nijedan nije ponovio uspjeh originala.</s><s>Šest godina ranije je u Zapadnoj Njemačkoj veliki uspjeh postigla "meka" erotska adaptacija pod naslovom Josephine Mutzenbacher sa kojom se ovaj film ponekad miješa.</s>

<s>Uloge
Patricia Rhomberg: Josefine Mutzenbacher ("Janine" u engleskoj verziji)
Sepp Gneißl: Eckhard, prvi stanar
Frithjof Klausen: Josefinin očuh
Siggi Buchner: Horak, dostavljač
Birgit Zamulo: Maresi, bogata djevojka
Peter Holzmüller: svećenik
Marie-France Morel: Zenzi, starija prostitutka
Edgar Wenzel: policijski komesar</s>

<s>Vanjske veze 
 
 
 Kritik des Films bei pornoklassiker.de</s>

<s>Zapadnonjemački filmovi
Pornografski filmovi</s>

